דנה בלנקשטיין כהן

דנה בלנקשטיין-כהן (נולדה ב-3 במרץ 1981) היא מנכל"ית בית הספר סם שפיגל לקולנוע ולטלוויזיה, במאית קולנוע ויזמית תרבות ישראלית.

 חיים מוקדמים והשכלה 
נולדה בשנת 1981 בשווייץ, לבמאית התיאטרון דדי ברון ולרופא אלכסנדר בלנקשטיין.

בשנת 1983 חזרה משפחתה לישראל והיא גדלה בתל אביב-יפו. היא בוגרת תיכון אלון ברמת השרון במגמת קולנוע.

שירתה בצה"ל כמש"קית חינוך וכקצינת חינוך.

בשנת 2008 סיימה בהצטיינות יתרה את לימודיה בבית הספר סם שפיגל לקולנוע ולטלוויזיה. במסגרת לימודיה ביימה שני סרטים קצרים — "קמפינג", שהשתתף בפסטיבל ברלין 2007, וסרט הגמר "כאבי גדילה".

 קריירה 
בלנקשטיין כהן כיהנה בתפקידי מפתח בהפקות קולנוע וטלוויזיה, תוך התמקדות במיזמי תעשייה, פיתוח יצירתי וחינוך קולנועי.

האקדמיה הישראלית לקולנוע וטלוויזיה

לפני הצטרפותה לבית הספר סם שפיגל לקולנוע ולטלוויזיה, בלנקשטיין כהן הייתה מנכ"לית האקדמיה הישראלית לקולנוע וטלוויזיה (2016-2019), ומנהלת מייסדת של מחלקת הקולנוע והטלוויזיה בעיריית כפר סבא, בהקמת מיזמי תרבות וכן בפעילות בתחום החינוך והקהילה (2014-2016).

מנכ"לית ומנהלת בית הספר לקולנוע וטלוויזיה סם שפיגל

ב-2019 מונתה בלנקשטיין כהן למנכ"לית ומנהלת בית הספר סם שפיגל לקולנוע ולטלוויזיה, במקומו של רנן שור. תחת הנהגתה, בית הספר יצר מספר יוזמות:

הכרה כבית ספר לקולנוע מוביל עולמי: בית הספר סם שפיגל הוכר בין בתי הספר המובילים לקולנוע בעולם, ברשימת The הוליווד ריפורטר במשך שבע שנים ברציפות.Hollywood Reporter ranks Jerusalem's Sam Spiegel in 15 top film schools - Israel Culture - The Jerusalem Post (jpost.com), HANNAH BROWN AUGUST 15, 2023

במהלך כהונתה, בלנקשטיין כהן הרחיבה את הנוכחות הבינלאומית של בית הספר באמצעות המשך פיתוח החממות הבינלאומיות: היא פיקחה על חגיגות העשור של החממה הבינלאומית לקולנוע, התומכת ביוצרי קולנוע מתחילים מרחבי העולם. החממה, שהוקמה ב-2011, זכתה להכרה בינלאומית בפיתוח סרטי ביכורים המוקרנים בפסטיבלי קולנוע מובילים, כולל פסטיבל הקולנוע בקאן, פסטיבל הסרטים של ונציה ופסטיבל הסרטים הבין-לאומי בברלין. ב-2015, הסרט ההונגרי "הבן של שאול", שפותח בחממה, זכה בפרס פרס אוסקר לסרט הזר הטוב ביותר.

חממת סדרות: בלנקשטיין כהן השיקה חממת סדרות מתקדמת, התומכת בתסריטאים מתחילים ביצירת תוכן טלוויזיוני איכותי. התוכנית, המיועדת ליוצרים ישראלים, מספקת חניכה מאושיות מובילות בתעשייה ותמיכה כספית לפרויקטים נבחרים, בשיתוף נטפליקס, סרטי פרמאונט ו-Scripted Israel.

תוכנית לימודים לסטודנטים דוברי ערבית וערכי חיים משותפים: בלנקשטיין כהן יזמה את פיתוח תוכנית המכינה לסטודנטים פלסטינים ודוברי ערבית, שמטרתה לספק הכשרה מקצועית בפוסט-פרודקשן קולנועי וטלוויזיוני ולהנגיש את החינוך הקולנועי לקהילות מיעוט.

ב-2020 בלנקשטיין כהן הובילה את חתימת ההסכם עם נציבות הקולנוע של אבו דאבי. כחלק מהסכמי אברהם, בית הספר סם שפיגל לקולנוע ולטלוויזיה, יחד עם קרן הקולנוע הישראלי, היו בין החותמים על הסכם לקידום שיתוף פעולה ודיאלוג.

מעבר בית הספר - ב-2022, בלנקשטיין כהן פיקחה על המעבר ממיקומו ההיסטורי של בית הספר בתלפיות לקמפוס האמנויות בירושלים במרכז העיר. המתקן החדש, יוזמה משותפת של עיריית ירושלים והפדרציה היהודית של ניו יורק, הוא בניין בן שבע קומות עם שלושה אולמות קולנוע המשמשים ככיתות במהלך היום וכמתחמים ציבוריים בערב, כולל קולנוע סם שפיגל המנוהל על ידי סטודנטים.

 מעורבות קהילתית 
בלנקשטיין כהן היא חברת דירקטוריון מייסדת של עמותת "אחות גדולה"העמותה הוקמה במטרה לקדם שוויון הזדמנויות ולעודד יצירה ישראלית מקורית בקרב נשים בתעשיית הקולנוע והטלוויזיה הישראלית. בשמה הקודם- WIFT ISRAEL נשים בקולנוע וטלוויזיה., ארגון מטרייה לשוויון מגדרי וסולידריות בתעשיית הקולנוע והטלוויזיה הישראלית המנוהל על ידי יוצרות קולנוע וטלוויזיה, וכיום חברה באקדמיה הישראלית לקולנוע וטלוויזיה, ובאקדמיה האירופית לקולנוע.

 חיים אישיים 
בלנקשטיין כהן נשואה למנהל המדיה החדשה יואב כהן. הם מתגוררים בתל אביב עם שני ילדיהם.

 קישורים חיצוניים 

 דנה בלנקשטיין כהן, באתר של בית הספר סם שפיגל

 בשיתוף נטפליקס וחברות הפקה בינלאומיות: הסדרות החדשות של חממת סם שפיגל, כל העיר, רפי גמיש, 13.6.23


 סם שפיגל, בית הספר המיתולוגי לקולנוע ולטלוויזיה בירושלים עבר אחרי 33 שנה להיווסדו למשכן קבע חדש במרכז העיר, אוקטובר 31, 2022, Jnews







הערות שוליים

קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:סגל בית הספר סם שפיגל לקולנוע ולטלוויזיה
קטגוריה:יזמות ישראליות
קטגוריה:יזמים ישראלים
קטגוריה:מנכ"ליות ישראליות
קטגוריה:מנכ"לים ישראלים
קטגוריה:במאיות ישראליות
קטגוריה:במאים ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:בוגרות תיכון אלון (רמת השרון)
קטגוריה:בוגרי תיכון אלון (רמת השרון)
קטגוריה:עולות בשנות ה-1980
קטגוריה:עולים בשנות ה-1980
קטגוריה:ישראליות ילידות שווייץ
קטגוריה:ישראלים ילידי שווייץ
קטגוריה:ישראליות שנולדו ב-1981
קטגוריה:ישראלים שנולדו ב-1981